paragraph_text: Singapore Airlines je bio prvi kupac Airbusa A380, trenutno najvećeg putničkog zrakoplova na svijetu. U svom vlasništvu ima i SilkAir, s kojim djeluje na regionalnim letovima prema gradovima koji zahtijevaju manje kapacitete zrakoplova. Isto tako, posjeduju i Singapore Airlines Cargo. U svom vlasništvu su imali i 49% udjela u zračnom prijevozniku Virgin Atlantic. Spada među top 15 prijevoznika u svijetu u pogledu prihoda, prijeđenih kilometara i deseti je zračni prijevoznik u svijetu po broju međunarodno prevezenih putnika. Dana 15. prosinca 2010. Singapore Airlines je objavio da je po Međunarodnoj udruzi za zračni prijevoz postao drugi najveći prijevoznik u svijetu po tržišnoj kapitalizaciji s vrijednošću od 14 milijardi USD.<ref> Singapore Airlines je trenutno službeni sponzor nogometne reprezentacije Singapura. Singapore Airlines leti prema 62 destinacije u 35 zemalja na šest kontinenata.